2014.8.6. Az Európai Unió Hivatalos Lapja L 233/21 RENDELETEK A TANÁCS 851/2014/EU RENDELETE (2014. július 23.) a 2866/98/EK rendeletnek az euro litvániai átváltási árfolyama tekintetében történő módosításáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 140. cikke (3) bekezdésére, tekintettel az Európai Bizottság javaslatára, tekintettel az Európai Központi Bank véleményére, mivel: (1) — Az euro és az eurót bevezető tagállamok pénznemei közötti átváltási árfolyamokról szóló, 1998. december 31-i 2866/98/EK tanácsi rendelet (!) 1999. január 1-jei hatállyal megállapítja ezen átváltási árfolyamokat. (2) — A 2003. évi csatlakozási okmány 4. cikkének megfelelően Litvánia az Európai Unió működéséről szóló szerződés 139. cikkének (1) bekezdése szerinti eltérésben részesülő tagállam. (3) — Az euro Litvánia általi, 2015. január 1-jén történő bevezetéséről szóló, 2014. július 23-i 2014/509/EU tanácsi ha- tározat (?) alapján Litvánia teljesíti az euro bevezetéséhez szükséges feltételeket, és 2015. január 1-jei hatállyal megszűnik a Litvánia számára biztosított eltérés. (4) — Az euro Litvániában történő bevezetéséhez meg kell állapítani az euro és a litván litas közötti átváltási árfolyamot. Ezen átváltási árfolyamot akként kell megállapítani, hogy 3,45280 litas ér 1 EUR-t, ami megfelel a litas árfolyam- mechanizmus (ERM II) szerinti jelenlegi középárfolyamának. (5) — Ezért a 2866/98/EK rendeletet ennek megfelelően módosítani kell, ELFOGADTA EZT A RENDELETET: 1. cikk A 2866/98/EK rendelet 1. cikke a következő sorral egészül ki a lett lat és a luxemburgi frankra vonatkozó átváltási árfo- lyam között: , 3,45280 litván litas". 2. cikk Ez a rendelet 2015. január 1-jén lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2014. július 23-án. a Tanács részéről az elnök S. GOZI () HLL359., 1998.12.31., 1. o. () HLL228., 2014.7.31., 1. o.